Magustoiduvalik piirdus pannkookide, jäätise ja ühe koogiga. Igaks juhuks küsisin ettekandjalt veel üle, kas tõesti ühtegi Massandra veini klaasikaupa ei saa - pisut magusat veini oleks lõpetuseks kenasti sobinud.  Ettekandja käis baaris olukorda uurimas ja selgus, et ühte portveini ja ühte liköörveini siiski saaks. Tütarlaps oli tubli ja püüdlik, tunnistas ausalt, et on algaja ja kõike täpselt ei tea. Ja ega tal lihtne polnudki: neid veine, millel menüüs klaasi hind, tegelikult ei ole, ja need, mida menüü klaasiga müüa ei luba, on tegelikult olemas.